Diari Oficial de la Generalitat Valenciana


Sumari del DOGV 8040, del 16-05-2017 (2017/4165)

ORDRE 11/2017, de 11 de maig, de la Conselleria d'Economia Sostenible, Sectors Productius, Comerç i Treball, per la qual es modifica parcialment l'Ordre 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2017/05/11/11/dof/vci/html**

### Dades del document

Número de DOGV
:   8040

Data del DOGV
:   16-05-2017

Secció del DOGV
:   I. DISPOSICIONS GENERALS

Número del document
:   2017/4165


Data del document
:   11-05-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació

ORDRE 11/2017, de 11 de maig, de la Conselleria d'Economia Sostenible, Sectors Productius, Comerç i Treball, per la qual es modifica parcialment l'Ordre 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial. [2017/4165]  
  
PREÀMBUL  
  
En el desenvolupament de les competències que té atribuïdes la Generalitat quant a la planificació de l'activitat econòmica de la Comunitat Valenciana, de conformitat amb el que estableix l'article 52.1 de l'Estatut d'Autonomia, es va dictar l'Ordre 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual es van establir les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial. Entre les actuacions subvencionables previstes en l'esmentada ordre es preveu la contractació d'assessorament extern especialitzat en distintes àrees de l'activitat internacional. No obstant això, el percentatge màxim d'ajuda previst per a aquest tipus d'actuacions subvencionables pot ser insuficient per a les xicotetes empreses considerant el suport que s'ha prestat des d'IVACE a través del servei de tutories en internacionalització empresarial per mitjà de la contractació de professionals i empreses amb competència en les matèries pròpies d'aqueix àmbit. En conseqüència, cal modificar l'ordre a fi d'ajustar les intensitats d'ajuda, i també els criteris d'atorgament previstos per a aquests projectes, tenint en compte que es tracta d'actuacions preliminars a l'elaboració d'un pla d'internacionalització i, per tant, els criteris actualment previstos poden resultar desproporcionats a aqueixa dimensió més reduïda; qüestions que per haver sigut advertides recentment justifiquen que aquesta ordre no estiga prevista en el Pla Normatiu de l'Administració de la Generalitat 2017.  
  
Per tot això, i de conformitat amb el que disposa l??article 165.1 de la Llei 1/2015, de 6 de febrer, de la Generalitat, en relació amb l'article 8 del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, i les competències atribuïdes pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 2 del Reglament d'organització i funcionament de l'Institut Valencià de Competitivitat Empresarial (IVACE) aprovat pel Decret 4/2013, de 4 de gener, del Consell, i d'acord amb el Consell Jurídic Consultiu de la Comunitat Valenciana,  
  
  
  
ORDENE  
  
Article únic. Articles modificats  
Es modifiquen els articles 6 i 9 de l'Ordre 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'IVACE per a impulsar la internacionalització empresarial, que quedaran redactades de conformitat amb l'annex.  
  
  
DISPOSICIÓ ADDICIONAL  
  
Única. Regla de no-despesa pública  
L'aplicació i el posterior desenvolupament d'aquesta ordre no podrà tindre incidència pressupostària, sense perjudici de les possibles convocatòries que es puguen resoldre d'acord amb la consignació pressupostària que s'establisca en el corresponent exercici.  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 11 de maig. de 2017  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ  
  
  
  
ANNEX  
  
Preceptes afectats per la modificació parcial de l'Ordre 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'IVACE per a impulsar la internacionalització empresarial  
  
U  
En l'apartat 1 de l'article 6 es modifica el percentatge màxim de subvenció, que queda redactat de la manera següent:  
Article 6. Quantia de les ajudes  
1. Quan les ajudes es concedisquen en forma de subvenció, les respectives convocatòries han d'establir la quantia màxima de l'ajuda, que podrà variar en funció de diversos factors com ara la grandària de l'empresa i/o el seu grau d'internacionalització, però sense que en cap cas puga superar el 60 % dels costos subvencionables -o el 90 % quan es tracte de costos de contractació d'assessors especialitzats en les distintes àrees de l'activitat internacional- i els límits establits en el règim de minimis, la qual cosa suposa que l'import total de les ajudes de minimis concedides a única empresa ?segons la definició establida en l'apartat 2 de l'article 2 del Reglament (UE) núm. 1407/2013, de 18 de desembre, de 2013-, no ha d'excedir els 200.000 euros durant qualsevol període de tres exercicis fiscals. Per a les empreses que realitzen per compte d'altri operacions de transport de mercaderies per carretera, caldrà ajustar-se als límits i les condicions de l'article 3, apartats 2 i 3 de l'esmentada disposició.»  
  
Dos  
Modificar el primer paràgraf de l'article 9. «Criteris d'atorgament de les ajudes», en els termes següents:  
«Els projectes es prioritzaran atenent els criteris especificats a continuació i la ponderació que s'especifica sobre un total de 100 punts -a excepció dels projectes presentats per a la contractació d'assessors especialitzats en les distintes àrees de l'activitat internacional els criteris dels quals s'arrepleguen en l'apartat 4 d'aquest article-, si bé, per raons degudament justificades, es podrà establir en les convocatòries respectives com a únic criteri el del moment de presentació de les sol·licituds. »  
  
  
Tres  
Afegir un nou apartat a l'article 9. «Criteris d'atorgament de les ajudes», en els termes següents:  
«4. Quan es tracte de sol·licituds presentades per a l'actuació relativa a la contractació d'assessors especialitzats en les distintes àrees de l'activitat internacional, els projectes es prioritzaran d'acord amb els criteris següents:  
a) Característiques del projecte. Màxim 75 punts.  
- Coherència entre els objectius plantejats per l'empresa i la tutoria a realitzar. Màxim 25 punts.  
- Qualitat del plantejament estratègic internacional presentat. Màxim 40 punts.  
- Eines de màrqueting i comunicació disponibles. Màxim 10 punts.  
  
b) Característiques del sol·licitant. Màxim 25 punts.  
- Viabilitat econòmica. S'avaluarà el grau de solvència econòmica de l'empresa. Màxim 10 punts.  
- Recursos humans de l'empresa. Disponibilitat dels recursos humans de l'àrea internacional de l'empresa per a una correcta execució del pla de promoció internacional. Màxim 5 punts.  
- Grau d'internacionalització de l'empresa. Màxim 10 punts.  
Així mateix, com a mesures d'actuació per a afavorir la igualtat d'oportunitats entre dones i homes i d'inclusió social i laboral de les persones amb diversitat funcional, les convocatòries de subvencions podran establir els criteris socials indicats anteriorment en la valoració de les sol·licituds, amb una ponderació màxima de 10 punts.»


Còpia Permalink ELI